
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 283 

1 ο Δεκεμβρίου 2003 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 331 
Ίδρυση Τμήματος Προστασίας Ολυμπιακής Οικογένειας 
και Επισήμων και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδαφ. α'καιβ'του 
Ν. 1481 /1984 «Οργανισμός Υπουργείου Δημόσιας Τάξης» 
(Α'-152), όπως αντικαταστάθηκε με το άρθρο 1 παρ. 1 του 
Ν. 1590/1986 (Α'49). 

2. Τις διατάξεις των άρθρων Μπαρ. 7 και 28 παρ. 1 του 
Ν.2800/2000 «Αναδιάρθρωση Υπηρεσιών Υπουργείου 
Δημόσιας Τάξης, σύσταση Αρχηγείου Ελληνικής Αστυνο¬ 
μίας και άλλες διατάξεις» (Α' 41). 

3. Τις διατάξεις της παρ. 1 του άρθρου 5του Ν.2833/2000 
(Α'150). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με το άρθρο 1 παρ. 2α του Ν. 2469/1997 
(Α'38). 

5. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α'36). 

6. Τις διατάξειςτου άρθρου 22παρ. 3του Ν. 2362/1995 
«Περί Δημοσίου Αογιστικού, Ελέγχου των Δαπανών του 
Κράτους και άλλες διατάξεις» (Α' 247). 

7. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

8. Τις διατάξεις της 7004/3/36 από 17.7.2003 απόφασης 
του Πρωθυπουργού και του Υπουργού Δημόσιας Τάξης 
«Ανάθεση αρμοδιοτήτων στον Υφυπουργό Δημόσιας Τά¬ 
ξης» (Β'999). 

9. Τις διατάξεις της 1065956/863/Α0006 από 15.7.2003 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 985). 

10. Το γεγονός ότι από τις διατάξεις του παρόντος δια¬ 
τάγματος προκαλούνται δαπάνες σε βάρος του Κρατικού 
Προϋπολογισμού ύψους 125.000,00 ευρώ περίπου για το 
έτος 2003 και 540.000,00 ευρώ περίπου για το έτος 2004. 


Η εν λόγω δαπάνη για το έτος 2003 θα αντιμετωπισθεί από 
τις πιστώσεις των ΚΑΕ 0824, 0845, 0869, 0899, 1111, 
1311, 1641,1691, 1699, 1711, 1713, 1723,1725, 1924 του 
εκτελούμενου Π/Υ εξόδωντου Υπουργείου Δημόσιας Τά¬ 
ξης Ε.Φ. 43-690 «Δαπάνες προετοιμασίας και διεξαγωγής 
Ολυμπιακών Αγώνων 2004», ενώ για το έτος 2004 από τις 
πιστώσεις που θα προβλέπονται προς τούτο στους ίδιους 
ΚΑΕ του αντίστοιχου σχεδίου του ανωτέρω Π/Υ. 

11. Την 390/2003 Γνωμοδότηση του Συμβουλίου της 
Επικρατείας, ύστερα από πρόταση του Υπουργού Πολιτι¬ 
σμού και των Υφυπουργών Οικονομίας και Οικονομικών 
και Δημόσιας Τάξης, αποφασίζουμε: 

Άρθρο 1. 

Ίδρυση, υπαγωγή, αρμοδιότητες, διάρθρωση. 

1. Ιδρύεται και λειτουργεί μέχρι 15.11.2004 Τμήμα Προ¬ 
στασίας Ολυμπιακής Οικογένειας και Επισήμων, το οποίο 
υπάγεται διοικητικά στην Υποδιεύθυνση Προστασίας Επι¬ 
σήμων της Διεύθυνσης Ασφάλειας Αττικής, δραστηριο¬ 
ποιείται σε όλη την ελληνική επικράτεια, με τις ακόλουθες 
αρμοδιότητες: 

α. Την εφαρμογή των μέτρων προστασίας σε επιχειρη¬ 
σιακό επίπεδο, των Εθνικών Αθλητικών Αποστολών, των 
διαπιστευμένων Επισήμων προσκεκλημένων τους και εν 
γένειτης Ολυμπιακής Οικογένειας. 

β. Την εξασφάλιση αποτελεσματικής προστασίας στις 
Εθνικές Αθλητικές Αποστολές, τους διαπιστευμένους 
Επίσημους προσκεκλημένους τους και εν γένει στα μέλη 
της Ολυμπιακής Οικογένειας, σύμφωνα με τη διαπιστευ¬ 
μένη ιδιότητά τους και την εκτίμηση κινδύνου από το Ολυ¬ 
μπιακό Κέντρο Πληροφοριών (Ο.ΚΕ.Π.) της Διεύθυνσης 
Ασφάλειας Ολυμπιακών Αγώνων. 

γ. Τη διοίκηση, το συντονισμό και τον έλεγχο του προ¬ 
σωπικού και των μέσων που υποστηρίζουν τις επιχειρή¬ 
σεις προστασίας. 

δ. Την άμεση ενημέρωση των ιεραρχικά προϊσταμένων 
καιτων άλλων αρμοδίων Υπηρεσιών για όλα τα έκτακτα και 
σοβαρά γεγονότα ή περιστατικά και το συντονισμό των πε¬ 
ραιτέρω ενεργειών που προβλέπονται από τα οικεία σχέ¬ 
δια και τις ειδικότερες σχετικές διαταγές και οδηγίες. 

ε. Τη συνεργασία με τις καθ’ ύλη αρμόδιες Υπηρεσίες 
και Φορείς για την αντιμετώπιση θεμάτων ασφαλείας που 
αφορούν τις επιχειρησιακές λειτουργίες προστασίας των 
Μελώντης Ολυμπιακής Οικογένειας καιτων διαπεπιστευ- 
μένων Επισήμων προσκεκλημένων τους. 

2. Το Τμήμα Προστασίας Ολυμπιακής Οικογένειας και 
Επισήμων, διαρθρώνεται ως εξής: 

α. Στο Γραφείο Προστασίας Ολυμπιακής Οικογένειας και 
Επισήμων, το οποίο είναι αρμόδιο για την καθημερινή ευ¬ 
θύνη σε τακτικό επίπεδο, των επιχειρήσεων ασφαλείας για 
την προστασία των Μελών της Ολυμπιακής Οικσγένειας 
και των διαπιστευμένων Επισήμων προσκεκλημένων τους. 

β. Στο Γ ραφείο Προστασίας Αθλητικών Αποστολών, το 
οποίο είναι αρμόδιο για τις επιχειρήσεις ασφαλείας και 
την προστασία των αρχηγών και των μελών αποστολών 
των Εθνικών Ολυμπιακών Επιτροπών (αθλητών και αξιω- 
ματούχων συνοδών ομάδων). 

γ. Στο Γ ραφείο Γ ραμματείας και Επιχειρήσεων το οποίο 
είναι αρμόδιο για: 

(1) Το χειρισμό θεμάτων προσωπικού, τη διαχείριση του 
υλικοτεχνικού και τεχνολογικού εξοπλισμού, την εξασφά¬ 
λιση της γραμματειακής εξυπηρέτησης του συνόλου των 
υπηρεσιακών αναγκών και εσωτερικής λειτσυργίας του 
Τμήματος, την τήρηση του αρχείου και τη διεκπεραίωση 
των αιτημάτων δισικητικής φύσεως. 

(2) Τη λειτουργία επί 24ώρου βάσεως ειδικού Κέντρου 
Επιχειρήσεων Προστασίας Ολυμπιακής Οικσγένειας και 
Επισήμων. 

(3) Την εξασφάλιση της διαρκσύς επικοινωνίας του Τμή¬ 
ματος με το προσωπικό του και την άμεση κινητοπσίησή 
τσυ, οσάκις παρίσταται ανάγκη. 

(4) Την καθοδήγηση, κατεύθυνση και συντονισμό της 
δράσης των Γ ραφείων. 

(5) Την εξασφάλιση της συνεργασίας με τις λοιπές 
εμπλεκόμενες Αστυνομικές Υπηρεσίες και Φορείς, με 
σκοπό το συντονισμό των ενεργειών και την παροχή συν¬ 
δρομής για την επιτυχή διεξαγωγή των επιχειρήσεων 
προστασίας. 

(6) Την εκτέλεση κάθε άλλης αποστολής που του ανατί¬ 
θεται από τον προϊστάμενο του Τμήματος. 


Άρθρο 2 

Έμβλημα Διεύθυνσης Ασφάλειας Ολυμπιακών Αγώνων 

1. Καθιερώνεται έμβλημα της Διεύθυνσης Ασφάλειας 
Ολυμπιακών Αγώνων, το οποίο αποτελείται από κυκλική 
σύνθεση στην σποία απεικονίζονται εσωτερικά αφηρημέ- 
νη ανθρωποκεντρική φιγούρα, το σήμα σφραγίδα των 
Ολυμπιακών Κύκλων, ο τίτλσς «ΑΘΗΝΑ 2004» και η ένδει¬ 
ξη «ΟίΥΜΡΙΟ ΘΑΜΕ3 δΕΟΗΒΙΤΥ ΟΙΥΙδΙΟΝ» και περιμε¬ 
τρικά ο τίτλσς της Υπηρεσίας «ΔΙΕΥΘΥΝΣΗ ΑΣΦΑΑΕΙΑΣ 
ΟΑΥΜΠΙΑΚΩΝ ΑΓΩΝΩΝ». 

2. Θι τεχνικές προδιαγραφές του τρόπου κατασκευής 
του εμβλήματος και κάθε αναγκαία λεπτομέρεια καθορί¬ 
ζονται με απόφαση της Διεύθυνσης Τεχνικών του Αρχη¬ 
γείου Ελληνικής Αστυνομίας. 

Άρθρο 3 
Έναρξη ισχύσς. 

Η ισχύς του παρόντος διατάγματος αρχίζει από τη δη¬ 
μοσίευσή τσυ στην Εφημερίδα της Κυβερνήσεως. 

Στον Υφυπουργό Δημόσιας Τάξης αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 2 Δεκεμβρίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚΟΛΑΟΣ ΦΑΡΜΑΚΗΣ ΕΥΑΓΓΕΛΟΣ ΒΕΝΙΖΕΛΟΣ 

Ο ΥΦΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΠΑΝΤΕΛΗΣ ΤΣΕΡΤΙΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




